Turnir 2012 sta prav tako gostile dve državi, Poljska in Ukrajina. Španija je v finalu z 4–0 premagala Italijo in tako postala prva reprezentanca, ki je obranila naslov prvaka in prva, ki je ovojila tri glavne mednarodne turnirje zapored (EP 2008, SP 2010 in EP 2012). Ko je tretji gol dosegel Fernando Torres, je postal prvi igralec, ki je dvakrat zaporedoma dosegel gol v finalu prvenstva. S tremi doseženimi zadetki je skupaj z Balotellijem, Dzagoevejem, Gómezom, Manžukićem in Ronaldom postal najboljši strelec prvenstva.